text: Gløder antændte ny brand
  22 juli 2012 kl. 13.30
  Muligvis to påsatte brande natten til søndag i Fredericia.
  Første gang blev brandvæsnet kaldt ud kl. 1.20 til en brand i Danmarksstræde.
  Her var der sat ild til en tråd-palle med noget pap.
  Ilden gav varmeskader på bygningen og et vindue blev knust.
  Cirka fire timer senere var den gal igen, da der gik ild i nogle tomme lejligheder over en butik i Vendersgade, som løber parallelt med Danmarksstræde.
  Sydøstjyllands Politi undersøger nu, om der er tale om påsatte brande og om der er en sammenhæng mellem dem.
  Muligvis er det gløder fra den første brand, der har antændt den anden brand.
  